Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA GUNDINCI**

**Općinsko vijeće**

KLASA: 024-02/22-01/3

URBROJ: 2178-5-02-22-2

Gundinci, 20. svibnja 2022.g.

**Z A P I S N I K**

**o radu 7. sjednice Općinskog vijeća općine Gundinci**

**održane dana 20. svibnja 2022. godine**

Sjednica Općinskog vijeća Općine Gundinci održana je u vijećnici općine Gundinci, S. Radića 4, dana 20. svibnja 2022. godine u 19,30 sati. Započeto s radom u 19,40 sati.

**NAZOČNI VIJEĆNICI:**

Marija Kadić, Marijan Pušeljić, Mato Mrković, Marko Vesinger, Melita Karavidović, Andrea Užarević, Ivana Filipović, Alen Kokanović.

**ODSUTNI VIJEĆNICI:**

Đuro Karavidović

**OSTALI NAZOČNI NA SJEDNICI:**

Ilija Markotić, općinski načelnik

Ružica Kriko, zapisničar.

Predsjednica Općinskog vijeća općine Gundinci Marija Kadić - pozdravljam nazočne, otvaram 7. sjednicu Općinskog vijeća općine Gundinci te utvrđujem da je sjednici nazočno 8 vijećnika od ukupno 9, imamo kvorum i možemo početi s radom i donositi pravovaljane odluke.

Za sjednicu predlažem slijedeći

**D N E V N I R E D**

1. Aktualni sat
2. Usvajanje zapisnika o radu 6. sjednice Općinskog vijeća Općine Gundinci
3. Prijedlog Odluke o izmjeni i dopuni Pravilnika o financiranju javnih potreba Općine Gundinci
4. Prijedlog Odluke o davanju na korištenje i zakup javnih površina i zemljišta u vlasništvu Općine Gundinci
5. Prijedlog Odluke o donošenju Kodeksa ponašanja članova Općinskog vijeća Općine Gundinci
6. Pitanja i prijedlozi

**Dnevni red je jednoglasno usvojen sa 8 glasova „ZA“.**

**TOČKA 1. Aktualni sat**

Ilija Markotić općinski načelnik općine Gundinci – pozdravljam nazočne i u kratkim crtama ću izvijestiti o aktivnostima u Općini u proteklom periodu:

* Javni rad – dobili smo dvije osobe za javni rad, za oboje dobivamo 100% financiranje od strane Zavoda za zapošljavanje i biti će zaposleni na 6 mjeseci
* Izgradnja dječjeg vrtića u Babinoj Gredi – ideja je da partneri na projektu budu Općine Babina Greda, Gundinci i Slavonski Šamac. Na natječaju će proći one općine koje se udruže. Nositelj projekta bila bi općina Babina Greda, općina Gundinci bila bi ispostava. U skoroj budućnosti ovaj natječaj treba biti raspisan.

Mato Mrković – išli bi kao partneri, a da li će se kod nas praviti vrtić.

Načelnik – neće se praviti vrtić jer uvjete imamo u našoj igraonici

* Rekonstrukcija pješačkih staza – završavaju se radovi u onim ulicama gdje su započeti i počinje rekonstrukcija tamo u ulicama gdje još nismo radili
* Natječaj za poslovni prostor pekare – natječaj moramo raspisati jer je sadašnji ugovor istekao.
* Koncesija za odvoz komunalnog otpada – otvaranje ponuda će biti u ponedjeljak 23. svibnja 2022. godine
* Šokački susreti – održati će se od 27.05. do 29.05.2022. godine i to je malo veća organizacija te molim vijećnike da pomognu KUD-u u organizaciji
* Otvaranje novog društvenog doma – predviđeno je za 21.05.2022. godine, ovim putem pozivam vijećnike da se odazovu.
* Izmještanje spomenika – spomenik koji je bio ispred škole izmješten je na groblje
* Zatvaranje prolaza u centru – stigla je betonska galanterija za zatvaranje centra
* Ležeći policajci – moramo zatražiti suglasnost policije za postavljanje

Andrea Užarević – prijavljuje li se općina na 3. fazu programa Zaželi, ima informaciju da tko ne ide na ovaj probni natječaj ne može ići na onaj od tri godine.

Načelnik – naš program traje do 12 mjeseca i Općina se planira prijaviti na novi program. Nema informaciju da se moramo prijaviti na ovaj program od 6 mjeseci.

**TOČKA 2. Usvajanje zapisnika o radu 6. sjednice Općinskog vijeća Općine Gundinci**

Zapisnik o radu 6. sjednice Općinskog vijeća usvojen je sa 6 glasova „ZA“ i 2 „SUZDRŽANA“ glasa.

**TOČKA 3. Prijedlog Odluke o izmjeni i dopuni Pravilnika o financiranju javnih potreba Općine Gundinci**

Marija Kadić – predsjednica Općinskog vijeća – izmjene i dopune Pravilnika odnose se na to da se prijaviteljima na natječaj omogući slanje prijave putem elektroničke pošte, sve ostale odredbe Pravilnika ostaju nepromijenjene.

Predsjednica vijeća Marija Kadić – dajem na usvajanje prijedlog Odluke o izmjeni i dopuni Pravilnika o financiranju javnih potreba Općine Gundinci.

**Konstatiram da je Općinsko vijeće jednoglasno sa 8 glasova „ZA“ donijelo Odluku o usvajanju izmjena i dopuna Pravilnika o financiranju javnih potreba Općine Gundinci**

**TOČKA 4. Prijedlog Odluke o davanju na korištenje i zakup javnih površina i zemljišta u vlasništvu Općine Gundinci**

Marija Kadić – predsjednica Općinskog vijeća – stara Odluka nam je iz 2012. godine i moramo ju uskladiti sa Zakonom o komunalnom gospodarstvu i iz tog razloga donosimo novu Odluku. U članku 31. su prikazane cijene i one se nisu mijenjale.

Dajem na usvajanje prijedlog Odluke o davanju na korištenje i zakup javnih površina i zemljišta u vlasništvu Općine Gundinci.

**Konstatiram da je Općinsko vijeće jednoglasno sa 8 glasova „ZA“ donijelo Odluku o davanju na korištenje i zakup javnih površina i zemljišta u vlasništvu Općine Gundinci.**

**TOČKA 5. Prijedlog Odluke o donošenju Kodeksa ponašanja članova Općinskog vijeća Općine Gundinci**

Marija Kadić – predsjednica Općinskog vijeća – ovu odluku do sada nismo imali, a na nju nas obvezuje Zakon o sprječavanju sukoba interesa. Cilj ove Odluke je da se uspostavi primjerena razina odgovornog ponašanja, korektnog odnosa i kulture dijaloga u obnašanju javne dužnosti. Nakon što donesemo ovu Odluku moramo donijeti i Odluke o osnivanju i imenovanju Etičkog odbora i Vijeća časti. Ono što je bitno je da predsjednik Etičkog odbora ne može biti član stranke a isto tako i članovi Vijeća časti.

Na idućoj sjednici dati ćemo prijedlog za predsjednika i članove Etičkog odbora i Vijeća časti.

Dajem na usvajanje prijedlog Odluke o donošenju Kodeksa ponašanja članova Općinskog vijeća Općine Gundinci.

**Konstatiram da je Općinsko vijeće jednoglasno sa 8 glasova „ZA“ donijelo Odluku o Kodeksu ponašanja članova Općinskog vijeća Općine Gundinci.**

**TOČKA 6. Pitanja i prijedlozi**

Ivana Filipović – da li se šta rješavalo po pitanju zamolbe Lozić. Da li je raspisan natječaj.

Načelnik – nismo raspisali natječaj.

Marija Kadić – predsjednica Općinskog vijeća – budući da je dnevni red iscrpljen, zaključujem sjednicu u 20,15 sati.

**OPĆINSKO VIJEĆE**

**OPĆINE GUNDINCI**

**ZAPISNIK VODILA: PREDSJEDNICA**

**Ružica Kriko OPĆINSKOG VIJEĆA:**

**Marija Kadić**